b"\n_START_ARTICLE_\nC\xc3\xa9sar Gonz\xc3\xa1lez Navas\n_START_SECTION_\nTraject\xc3\xb2ria\n_START_PARAGRAPH_\nFormat a les categories inferiors del Real Madrid CF, jug\xc3\xa0 entre 1999 i 2003 al Real Madrid Castilla CF, arribant a disputar 101 partits amb el filial madridista, coincidint amb jugadors com Iker Casillas._NEWLINE_La temporada 2003/04 Navas fitxa pel M\xc3\xa1laga CF, si b\xc3\xa9 el primer any jug\xc3\xa0 a les files del filial, arribant al primer equip a la temporada seg\xc3\xbcent. A les files del primer equip, al llarg de dues temporades i mitja, Navas disput\xc3\xa0 49 partits a primera divisi\xc3\xb3 i 14 a Segona, essent cedit al mercat d'hivern de la temporada 2006/07 al Gimn\xc3\xa0stic de Tarragona, on jug\xc3\xa0 19 partits i anot\xc3\xa0 2 gols._NEWLINE_L'agost de 2007 fitxa pel Racing de Santander, equip amb el qual disput\xc3\xa0 2 temporades abans de ser traspassat al FC Rubin Kazan de la Lliga Premier de R\xc3\xbassia, on aconseguiria guanyar el t\xc3\xadtol lliguer de 2009, aix\xc3\xad com l'oportunitat de disputar la Champions League."